Document ID: 31997R0123

31997R0123
L 022/19
SLUŽBENI LIST EUROPSKE UNIJE
23.01.1997.
UREDBA KOMISIJE (EZ) br. 123/97
od 23. siječnja 1997.
kojom se dopunjuje Prilog Uredbi Komisije (EZ) br. 1107/96 o registraciji zemljopisnih oznaka i oznaka izvornosti u skladu s postupkom utvrđenim u članku 17. Uredbe (EEZ) br. 2081/92
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti zemljopisnih oznaka i oznaka izvornosti poljoprivrednih i prehrambenih proizvoda (1), a posebno njezin članak 17. stavak 2.,
budući da su zatražene dodatne informacije u vezi s nekim oznakama koje su države članice prijavile u skladu s člankom 17. Uredbe Vijeća (EEZ) br. 2081/92, kako bi se osiguralo da su one u skladu s člancima 2. i 4. te Uredbe; budući da su dodatne informacije pokazale da su oznake u skladu s navedenim člancima; budući da ih zato treba registrirati i dodati Prilogu Uredbi Komisije (EZ) br. 1107/96 (2), kako je izmijenjena Uredbom (EZ) br. 1263/96 (3);
budući da po pristupanja triju novih država članica šestomjesečno razdoblje predviđeno u članku 17. Uredbe Vijeća (EEZ) br. 2081/92 počinje danom njihova pristupanja; budući da su neke od oznaka, koje su te države članice prijavile, u skladu s člancima 2. i 4. te Uredbe, pa ih se zato mora registrirati;
budući da su mjere predviđene u toj Uredbi u skladu s mišljenjem Regulatornog odbora za zemljopisne oznake i oznake izvornosti,
DONIJELA JE OVU UREDBU:
Članak 1.
Oznake u Prilogu ovoj Uredbi ovime se dodaju u Prilog Uredbi (EZ) br. 1107/96.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. siječnja 1997.

Labels: 3
17
6